'ડૂ પાર્ટટાઈમ'ને તેનો પહેલો પાઈલટ કસ્ટમર મળ્યો ત્યારથી આ કંપની આગળ વધી રહી છે. આજે તેમની પાસે દિવસના 20 રજિસ્ટ્રેશન સાથે 4000થી વધારે રજિસ્ટર્ડ યૂઝર્સ છે. ડૂપાર્ટટાઈમ ડોટ કોમ પાસે નોકરીવાંચ્છુઓની યાદી ઘણી મોટી છે, જેમાં શિક્ષિત મહિલાઓ, વિદ્યાર્થીઓ, એક્સપર્ટ, કન્સલટન્ટ અને રિટાયર્ડ પ્રોફેશનલ્સનો સમાવેશ થાય છે, જે 9 થી 5ની ફુલ ટાઈમ નોકરી નથી કરી શકતા. વાત કરીએ જોબ આપનારી કંપનીઓની તો ડૂપાર્ટટાઈમ ડોટ કોમે ઈવેન્ટ મેનેજમેન્ટ કંપની, મીડિયા કંપની, ટ્રેનિંગ ઈન્સ્ટિટ્યૂટ વગેરે જેવા સ્ટાર્ટઅપ અને એસએમઈને ટાર્ગેટ કર્યા છે જે ટૂંકાગાળા માટે લોકોને કામ આપે છે. પાર્ટ ટાઈમ નોકરીની વાત કરીએ તો ભારતીય સ્ટાફિંગ ફેડરેશનના અહેવાલ પ્રમાણે દેશમાં 13 લાખ લોકો પાર્ટ ટાઈમ જોબ કરે છે જે આંકડો 2025 સુધીમાં 90 લાખ પહોંચી જશે. આ સંભવિત પાર્ટ ટાઈમર્સ સુધી પહોંચવા અંગે મોહન જણાવે છે કે, પાર્ટ ટાઈમ કામ કરવાના વિચારોમાં ફેરફાર આવ્યો છે પણ તેના માટે તેની ચારેતરફના વાતાવરણમાં અનુકુળતા લાવવાની જરૂર છે. અમારા યૂઝર્સ એક જગ્યાએ નથી હોતા, તેઓ દેશના અલગ અલગ વિસ્તારોમાં ફેલાયેલા છે તેથી અમને તેમની સાથે વિવિધ માધ્યમો દ્વારા જોડાઈએ છીએ. યૂઝર્સ સુધી પહોંચવા માટે તેમણે ઘણી યોજનાઓ બનાવી છે, જેમાં મહિલાઓ સુધી પહોંચવા માટે રેડિયો અને સ્ટૂડન્ટ્સ માટે કેમ્પસ પ્લેસમેન્ટનું માધ્યમ પસંદ કરવામાં આવ્યું છે.